                                                                                                       PATVIRTINTA
                                                                                                                                                                                     Šalčininkų r. Pabarės pagrindinės mokyklos
                                                                                                                                                                   2026 m. rugsėjo 1 d. įsakymu Nr. V1-52

MAITINIMO ORGANIZAVIMO IR GAUTŲ PINIGŲ UŽ MAISTO GAMINIŲ PARDAVIMĄ PABARĖS PAGRINDINĖJE MOKYKLOJE
TVARKOS APRAŠAS

I SKYRIUS BENDROSIOS NUOSTATOS

1. Maitinimo organizavimo Pabarės pagrindinėje mokykloje (toliau – Mokykla) tvarkos aprašas (toliau – Aprašas) nustato mokinių maitinimo organizavimo Mokykloje tvarką, finansavimo sąlygas, atlyginimo už maitinimo paslaugas apskaičiavimo tvarką ir piniginių lėšų tvarkymą Mokykloje teikiant maitinimo paslaugas.
2. Mokykloje organizuojama:
2.1. mokinių maitinimo paslauga, už kurią Šalčininkų rajono savivaldybės (toliau – Savivaldybė) tarybos nustatyta tvarka atlyginimą sumoka tėvai (kiti teisėti vaiko atstovai);
2.2. nemokamas mokinių maitinimas, kuris yra skiriamas Lietuvos Respublikos socialinės paramos mokiniams įstatymo nustatyta tvarka, finansuojamas iš valstybės biudžeto specialiosios tikslinės dotacijos savivaldybių biudžetams ir Šalčininkų rajono savivaldybės biudžeto. Nemokamas maitinimas Mokykloje organizuojamas vadovaujantis Savivaldybės tarybos nustatyta Mokinių nemokamo maitinimo organizavimo savivaldybės ir nevalstybinėse mokyklose tvarka.
3. Mokykloje organizuojant maitinimą visiems pageidaujantiems mokiniams ir darbuotojams sudarytos sąlygos pavalgyti šilto maisto.
4. Mokyklos darbuotojams atskirai maistas neruošiamas ir ruošiamų porcijų dydis
nekeičiamas.
5. Mokiniams, turintiems sveikatos sutrikimų, organizuojamas pritaikytas maitinimas pagal atskirą valgiaraštį, kuris sudaromas atsižvelgiant į pateiktus šeimos gydytojo ir (ar) dietologo nurodymus. Sudaromos galimybės laikyti ir pašildyti iš namų atsineštą maistą, jei negalima pagaminti rekomenduojamo.
6. Mokykla, atsižvelgdama į fiziologinius vaikų ir mokinių poreikius, amžiaus ypatumus, sveikos mitybos principus ir taisykles, sudaro maitinimo valgiaraščius ir tvarkaraščius, maitinimui teikiamų maisto produktų asortimentą, nustato maitinimo užsakymo ir atsiskaitymo už maitinimo paslaugas Mokykloje tvarką.
7. Mokinių atostogų, nustatytų Švietimo, mokslo ir sporto ministerijos patvirtintuose bendruosiuose ugdymo planuose, metu maitinimas organizuojamas, kai:
7.1. organizuojamos dieninės vaikų stovyklos;
7.2. organizuojamos šventės, konkursai, varžybos, kvalifikacijos kėlimo ir kt.
renginiai.
                                                      II SKYRIUS
                    MOKINIŲ MAITINIMO ORGANIZAVIMAS MOKYKLOJE
 
8. Mokinių maitinimą Mokykloje organizuoja Mokykla.
9. Mokykloje mokiniams ruošiami pietūs ir pavakariai, stovyklos metu – pusryčiai ir pietūs. 
10. Mokykloje organizuojamas maitinimas pagal mokinių maitinimui rekomenduojamų produktų sąrašą.
11. Mokamam ir nemokamam maitinimui pagal perspektyvinį valgiaraštį sudaromas dienos valgiaraštis, kuriame nurodyti patiekiami patiekalai, jų kiekiai gramais ir kaina eurais.
12. Už maitinimo paslaugą atsiskaitoma grynaisiais pinigais. 
13. Mokyklos valgyklos darbuotojų pareigybes ir etatų skaičių nustato Mokyklos vadovas atsižvelgdamas į maitinamų asmenų skaičių.
14. Maitinimui organizuoti Mokyklos valgyklos darbuotojų pareigybės finansuojamos iš savivaldybės biudžeto.
15. Mokyklos valgykla dirba nuo 7.30 iki 16.00 val.
16. Mokyklos mokiniai valgykloje valgo jiems skirtų pertraukų metu.
17. Mokyklos darbuotojai valgykloje valgo mokinių pertraukų metu, po mokinių maitinimo pertraukų, per laisvas pamokas.
18. Mokyklos valgykloje ir Mokyklos internetiniame puslapyje talpinami perspektyviniai valgiaraščiai.
19. Mokamo maitinimo paslaugos kaina nustatoma pagal įsigytų ir sunaudotų maisto produktų savikainą (įskaitant prekių pirkimo pridėtinės vertės mokestį).

                                                          III SKYRIUS
                                            MAISTO PRODUKTŲ APSKAITA

20. Maisto produktų pirkimas organizuojamas vadovaujantis Viešųjų pirkimų įstatymo nustatyta tvarka.
21. Maisto produktai apskaitomi pagal Atsargų apskaitos biudžetinėse įstaigose tvarkos aprašo reikalavimus. Žaliavų ir maisto produktų apskaitai tvarkyti Mokyklos direktorius patvirtina pasirinktą valgiaraščio, maitinimo produktų apskaitos žiniaraščio formą.
22. Maisto produktai užsakomi pagal Mokyklos direktoriaus patvirtintus valgiaraščius.
23. Pagal maisto produktų sunaudojimą rengiamas produktų nurašymo dokumentas. Produktai gali būti nurašomi pagal vienkartinį reikalavimą, sugedusių ar trūkstamų produktų nurašymo aktą, tiekėjams grąžintų produktų nurašymo aktą ir kitais atvejais.
   24.Maisto produktų nurašymo aktas sudaromas mėnesio pabaigoje, į buhalteriją pristatomi paskutinę kiekvieno mėnesio darbo dieną arba kito mėnesio pirmą darbo dieną.
Maisto produktų inventorizacija atliekama teisės aktų nustatyta tvarka, ne rečiau kaip kartą per ketvirtį.
25. Maisto produktų gavimas fiksuojamas sąskaitose faktūrose.
26. Virėja kiekvieną dieną veda maitinimo apskaitą ir
kiekvieną dieną sutikrina su atsakingu už mokinių nemokamą maitinimą asmeniu.
27. Mokyklos paskirtas atsakingas asmuo: 
27.1. vykdo finansinę maitinimo lėšų apskaitą ir atskaitomybę;
27.2. atsako už surinktų lėšų, skirtų mokinių maitinimui, tikslingą panaudojimą;
27.3. priima iš valgyklos virėjos apskaitą;
27.4. tikrina ir fiksuoja gautus dienos ir mėnesio apskaitos duomenis.

                              IV SKYRIUS GRYNŲJŲ PINIGŲ APSKAITA

28. Už parduodamus patiekalus gauta grynųjų pinigų suma turi sutapti su maisto produktų kiekio sunaudojimo ir patiekalų apskaitos formoje įrašytų pardavimui mokiniams ir darbuotojams gamintų patiekalų verte.
29. Gautus už parduotus patiekalus grynuosius pinigus priima ir saugiai laiko virėjas, kol perduoda juos už grynųjų pinigų įnešimą į banko sąskaitą atsakingam asmeniui.
30. Surinkti pinigai įnešami į Mokyklos spec. lėšų sąskaitą kartą ar du kartus per mėnesį.
31. Įneštų grynųjų pinigų kvitai kartu su sąskaitomis faktūromis (originalais) kas mėnesį pristatomi buhalteriui.
32.Už grynųjų pinigų įnešimą į Mokyklos atsiskaitomąją banko sąskaitą direktoriaus įsakymu paskirtas darbuotojas LR teisės aktų nustatyta tvarka atsako už grynųjų pinigų saugumą ir teisingą jų apskaitą.

                            V. SKYRIUS BAIGIAMOSIOS NUOSTATOS

33. Vaikų maitinimo organizavimas Mokykloje turi atitikti Vaikų maitinimo organizavimo tvarkos aprašo, patvirtinto Lietuvos Respublikos sveikatos apsaugos ministro 2011
m. lapkričio 11 d. įsakymu Nr. V-964 „Dėl Vaikų maitinimo organizavimo tvarkos aprašo patvirtinimo“ (su visais papildymais ir pakeitimais), nuostatas.
34. Mokykloje už maitinimo organizavimą atsako direktoriaus įgaliotas asmuo.
35. Aprašas skelbiamas Mokyklos interneto svetainėje.
36. Aprašą keičia ar pripažįsta netekusiu galios Mokyklos direktorius.
  37. Tvarkos aprašas keičiamas arba naikinamas atsižvelgiant į pasikeitusias vaikų ar mokinių maitinimo sąlygas ar kitas aplinkybes.
  38. Sveikatos priežiūrą mokykloje pagal Tvarkos aprašą vykdo visuomenės sveikatos specialistas.
  39. Maitinimo organizavimo priežiūrą atlieka Valstybinė maisto ir veterinarijos tarnyba, Valstybės kontrolė, Šalčininkų rajono savivaldybės Kontrolės ir audito tarnyba, Centralizuotas vidaus audito skyrius, Švietimo, kultūros ir sporto skyrius, Finansų ir biudžeto skyrius.

                               PABARĖS PAGRINDINĖ MOKYKLA
                               2026 M.         rugsėjis         MĖNESIO KASDIENIO MAITINIMO APSKAITOS ŽINIARAŠTIS	

ŠALČININKŲ R. PABARĖS PAGRINDINĖ MOKYKLA

